
            Nr.23/126/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Protocolului, adoptat la Erevan la 9 octombrie 2003, de amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998, primit cu nr.P.L.x 539 din 12 iunie 2006.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                                                          Nr.23/126/2006

RAPORT

asupra proiectului de Lege pentru ratificarea Protocolului, adoptat la Erevan la 9 octombrie 2003, de amendare a Acordului multilateral de bază privind transportul internaţional pentru dezvoltarea Coridorului 

Europa-Caucaz-Asia, semnat la Baku la 8 septembrie 1998



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 539 din 12 iunie 2006, pentru dezbatere în fond, cu proiectul de Lege pentru ratificarea Protocolului, adoptat la Erevan la 9 octombrie 2003, de amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998.



Acordul multilateral de bază privind transportul internaţional pentru dezvoltarea Coridorului de transport Europa-Caucaz-Asia, Coridorul TRACECA, a fost ratificat de România prin Ordonanţa Guvernului nr.20/2000, aprobată prin Legea nr.95/2000. Prin protocolul de amendare a acestui Acord, semnat la Erevan la data de 9 octombrie 2003, s-au completat procedurile vamale şi de prelucrare a documentelor privind transportul feroviar internaţional, precum şi adoptarea unei anexe în legătură cu tranzitul vamal internaţional pe coridorul TRACECA.



Proiectul de lege a fost avizat favorabil de Consiliul Legislativ, cu nr.710 din 17 mai 2006, cu observaţii şi propuneri care au fost incluse în text.



Proiectul de lege a fost avizat favorabil de Comisia pentru politică externă, cu nr.33/P.L.x 539/13.06.2006.



Proiectul de lege a fost examinat în şedinţa comisiei din data de 20 iunie 2006.



La lucrările comisiei au fost prezenţi 21 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din cadrul Ministerului Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât, în unanimitate, să avizeze favorabil proiectul de lege cu amendamente admise.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

I.  A M E N D A M E N T E     A D M I S E

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1
	LEGE

pentru ratificarea Protocolului, adoptat la Erevan la 9 octombrie 2003, de amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998


	Nemodificat
	

	2
	Art.1. – Se ratifică Protocolul, adoptat la Erevan la 9 octombrie 2003, de amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998 şi ratificat prin Ordonanţa Guvernului nr.20/2000, aprobată prin Legea nr.95/2000.


	Nemodificat
	

	0
	1
	2
	3

	3
	Art.2. – Cu ocazia depunerii instrumentului de ratificare se va formula următoarea declaraţie: „În cazul României, sintagma „aplicarea unei cote zero pe taxa pe valoarea adăugată  (TVA)”, cuprinsă la pct.3 al Protocolului de Amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998, se va interpreta ca „aplicarea scutirii de taxă pe valoare adăugată cu drept de deducere pentru prestatori”, în conformitate cu legislaţia naţională în vigoare”.


	1. Articolul 2 se modifică şi va avea următorul cuprins:

Art.2. – Cu ocazia depunerii instrumentului de ratificare se va formula următoarea declaraţie: „În cazul României, sintagma „aplicarea unei cote zero pe taxa pe valoarea adăugată  (TVA)”,cuprinsă la pct.3 al Protocolului adoptat la Erevan la 9 octombrie 2003 de amendare a Acordului multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998, se va interpreta ca „aplicarea scutirii de taxă pe valoare adăugată cu drept de deducere pentru prestatori”, în conformitate cu legislaţia naţională în vigoare”.


	Conform normelor de tehnică legislativă.

	4
	Art.3. – (1) Pe teritoriul României se aplică procedura simplificată de tranzit pentru mărfurile transportate pe calea ferată sub acoperirea scrisorii de trăsură întocmite conform „Regulilor uniforme privind contractul de transport internaţional feroviar de mărfuri” – CIM, apendicele B la Convenţia cu privire la transporturile internaţionale feroviare (COTIF), ratificată de România prin Decret al Consiliului de Stat nr.100/1983.

(2) În punctele de trecere a frontierei dintre România şi statele-participante la Acordul multilateral de bază privind transportul internaţional pentru dezvoltarea Coridorului Europea-Caucaz-Asia, semnat la Baku la 8 septembrie 1998, care aplică procedura simplificată de tranzit pentru mărfurile transportate pe calea ferată sub acoperirea scrisorii de trăsură întocmite potrivit Convenţiei privind traficul internaţional feroviar de mărfuri – SMGS, se va realiza transcrierea scrisorilor de trăsură SMGS în scrisori de trăsură CIM la intrarea în ţară, iar la ieşirea din ţară se va realiza transcrierea scrisorilor de trăsură CIM în scrisori de trăsură SMGS.


	2. Alineatul (1) al articolului 3 se modifică şi va avea următorul cuprins:

Art.3. – (1) Pe teritoriul României se aplică procedura simplificată de tranzit pentru mărfurile transportate pe calea ferată sub acoperirea scrisorii de trăsură întocmite conform „Regulilor uniforme privind contractul de transport internaţional feroviar al mărfurilor (CIM)”, apendicele B la Convenţia cu privire la transporturile internaţionale feroviare (COTIF), semnată la Berna la 9 mai 1980 şi ratificată de România prin 
Decretul Consiliului de Stat nr.100/1983.

Nemodificat
	Conform normelor de tehnică legislativă.


                                   PREŞEDINTE,                                                                 SECRETAR,

                                Dan Ioan Popescu                                                              Aurelia Vasile
Expert,

Daniel Bădina

